OzLabs/hebrew-wiki-articles huggingface dataset:
אדוארד הולקרופט

אדוארד פטריק הולקרופט (באנגלית: Edward Patrick Holcroft; נולד ב-23 ביוני 1987) הוא שחקן קולנוע, טלוויזיה ובמה אנגלי. הוא ידוע בעיקר בזכות תפקידיו בסרטי הקולנוע "קינגסמן" ותפקידו בסדרת הטלוויזיה "וולף הול" משנת 2015 ובסדרה "לטענת גרייס" משנת 2017.

== ביוגרפיה ==
הולקרופט הוא השני מבין שלושה בנים שנולדו לסגן אלוף פטריק הולקרופט, איש צבא וקתלין "אנני" הולקרופט (לבית רוברטס), לשעבר מו"ל בהוצאת הספרים "קונדה נאסט". אחיו הבכור, אוליבר הולקרופט, הוא חייל לשעבר ששירת עם משמר הגרנדירים באפגניסטן.<ref></ref><ref></ref> אדוארד נשלח לפנימייה בגיל 8. בתחילה למד במכינה בבית הספר סאמר פילדס סקול באוקספורד ולאחר מכן בבית ספר הרומי-קתולי, "Ampleforth College", בצפון יורקשייר. בתחילה רצה להיות מתופף מקצועי לאחר שלמד בבית ספר למוזיקה, אך עבר למשחק לאחר שהופיע במחזה באוניברסיטת אוקספורד ברוקס.<ref name="independent6112017"></ref> לאחר מכן התחיל לימודי תואר שני במשחק במרכז הדרמה בלונדון במרכז סנט מרטינס, אוניברסיטת האמנויות בלונדון, וסיים את לימודיו בשנת 2012.<ref></ref>

== קריירה ==
הולקרופט נודע בעיקר בזכות תפקידיו כצ'רלי בסרט הקולנוע "קינגסמן: השירות החשאי" וסרט ההמשך "קינגסמן: מעגל הזהב", ג'ורג' בולין, הוויקונט השני מרוצ'פורד בסדרת הדרמה ההיסטורית הבריטית "וולף הול"<ref name="Harpers"></ref> וכאלכס טרנר בסדרת הדרמה של BBC "מרגל בלונדון".<ref></ref> 

בשנת 2017 הוא הופיע במיני סדרה ההיסטורית של "להרוג את המלך" ובסדרה "לטענת גרייס" ב- נטפליקס.

הולקרופט שיחק עם סר מארק ריילנס במחזה "ירושלים" בתיאטרון רויאל קורט, ועם דומיניק וסט, ג'נט מק'תיר במחזה "יחסים מסוכנים" בתיאטרון דנמאר וורהאוס.<ref></ref>

== סרטים ==
{| class="wikitable sortable"
! שנה
! כותרת
! תפקיד
! הערות
|-
| 2014
| אקדמיה לערפדים
| אהרון
|
|-
| 2015
| קינגסמן: השירות החשאי
| צ'ארלס "צ'רלי" הסקט
|
|-
| 2015
| מאהבה של ליידי צ'טרלי
| דאנקן פורבס
|עיבוד לטלוויזיה של ג'ד מרקוריו עבור BBC One
|-
| 2017
| תחושה של סוף
| ג'ק פורד
|
|-
| 2017
| קינגסמן: מעגל הזהב
| צ'ארלס "צ'רלי" הסקט
|
|-
| 2018
| Nike: Awaken The Phantom
| עצמו
| סרטון פרסומת קצר
|-
| 2020
| Kindred
| בן
|
|-
|2022
|Hill of Vision
|אדוארד רמברג
|
|}

== טלוויזיה ==
{| class="wikitable sortable"
!שנה
! כותרת
! תפקיד
! הערות
|-
| 2015
| וולף הול
| ג'ורג' בולין
|
|-
| 2015
| המרגל מלונדון
| ג'ו / אלכס / אליסטר
|מיני-סדרה
|-
| 2017
| לטענת גרייס
| ד"ר סימון ג'ורדן
|
|-
| 2017
| להרוג את המלך
| תומאס ווינטור
|
|-
| 2020
| המשחק האנגלי
| ארתור קינרד
| תפקיד ראשי; מיני-סדרה
|-
|2022
|The Undeclared War
|ג'יימס קוקס
|סדרת טלוויזיה
|}

== תיאטרון ==
{| class="wikitable"
! שנה
! כותרת
! תפקיד
! במאי
! חברה / מקום
! הערות
|-
| 2015–2016
| יחסים מסוכנים
| לה שבלייה דננסי
| ג'וזי רורק
| דנמאר וורהאוס
|
|}

==קישורים חיצוניים==

== הערות שוליים ==

קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:בוגרי אוניברסיטאות ומכללות בממלכה המאוחדת
קטגוריה:אנגלים שנולדו ב-1987
Business Insider

Business Insider הוא אתר חדשות כלכליות אמריקאי שמפעיל 14 מהדורות לאומיות ומהדורה בינלאומית אחת.

==היסטוריה==
האתר הוקם ב-2007 בניו יורק על ידי קווין ריין מנכ"לה לשעבר של DoubleClick, דוויט מרימן והנרי בלודגט. הוא התבסס על מיזוג של בלוגים כלכליים בהם Silicon Alley Insider (החל ממאי 2007) ו-Clusterstock (החל ממרץ 2008). בנוסף לניתוח חדשות עסקיות האתר מציג סיפורים חדשותיים מרחבי הרשת. ביוני 2012 היו לאתר 5.4 מיליון מבקרים ייחודיים.

בשנת 2015 רכשה הוצאת אקסל שפרינגר הגרמנית את האתר.

Business Insider מארגן גם כנסים כדוגמת IGNITION שסוקרים מודלים עסקיים צומחים של המדיה הדיגיטלית.

ב-6 באפריל 2011 פרסם האתר ידיעה תחת הכותרת "18 האנשים החכמים בעולם", ובה דרג את בנימין נתניהו במקום ה-11 בעולם עם מנת משכל 180. עיתונאי גלובס רועי ברק גילה כי הידיעה אינה מבוססת על עובדות, ופנה לאתר. לבסוף ב-16 בנובמבר 2021 הודה האתר כי הידיעה אינה עומדת בסטנדרטים עיתונאיים והסיר אותה.

==קישורים חיצוניים==

* 

* מאמרי 

==הערות שוליים==

קטגוריה:אתרי חדשות
קטגוריה:אתרי אינטרנט אמריקאיים
קטגוריה:אתרי כלכלה
הנה היא עולה

{| cellpadding="1" style="float: left; border: 1px solid lime; background: #f7f8ff; padding: 10px; font-family: david; font-size: 120%; margin: 8px 25px 8px 2px;"
| style="background: lime; text-align: center;" | "הנה היא עולה"
|-
|
|-
|
<poem>
השנה היא אחת אחרי אלפיים
עוד עונה עברה לה וחלפה
ושוב רואים את הירוק שבעיניים
כי מכבי חַיפָה האלופה
</poem>
|}
"הנה היא עולה" הוא שיר אליפות של מועדון הכדורגל מכבי חיפה. השיר נכתב והולחן על ידי עוזי חיטמן לרגל זכייתה של חיפה באליפות המדינה לעונת עונת 2000/2001, ובוצע על ידי חיטמן עצמו בליווי שחקני הקבוצה.

==רקע==
לאחר זכייתה של חיפה באליפות בעונת 1993/1994, כתב והלחין חיטמן את שיר האליפות "ירוק בעיניים". חיטמן התלבט אז אם לבצע את השיר בעצמו, אך לבסוף פנה לזמר חיים משה שנענה להצעה, והשיר זכה להצלחה רבה.

בעונת 2000/2001 זכתה חיפה באליפות פעם נוספת לאחר בצורת בת שבע עונות שבהן לא הצליחה לזכות בתואר זה. בתום העונה הוזמן חיטמן ליצור שוב שיר אליפות עבור הקבוצה, וכך נכתב השיר "הנה היא עולה". חיטמן, שסבר כי יצא מתחת ידיו שיר שיהיה ללהיט בקרב אוהדי הכדורגל, החליט הפעם לבצע את השיר בעצמו.

==תוכן השיר==
השיר מורכב מארבעה בתים ומפזמון חוזר. בתי השיר רצופים קלישאות וביטויים מעולם הכדורגל, כמו "הטבלה לא משקרת", "חיים משבת לשבת", "כל משחק מתחיל ב-0:0" ו"הכדור עגול", המשווים לעובדה המופיעה לצדם - "מכבי חיפה האלופה" - נופך אקסיומטי, כאילו הייתה מובנת מאליה, מצב קבוע שלא ניתן לחלוק עליו. בבית האחרון שיבץ חיטמן הֶרְמֵז לשיר האליפות הקודם שכתב לקבוצה, "ירוק בעיניים" - "השנה היא אחת אחרי אלפיים; עוד עונה עברה לה וחלפה; ושוב רואים את הירוק שבעיניים; כי מכבי חיפה האלופה".

==לאחר צאת השיר==
חיפה זכתה באליפות נוספת בעונה העוקבת, עונת 2001/2002. ראשי המועדון סברו כי אין טעם להוציא שיר אליפות חדש בהפרש של שנה, ו"הנה היא עולה" ליווה גם את אירועי ציונה של האליפות השנייה ברציפות.

השיר זכה להצלחה והוא מושמע מדי פעם בפעם במשחקי הבית של מכבי חיפה גם בחלוף שני עשורים מצאתו. בניגוד לסברה של חיטמן, השיר לא עלה על קודמו "ירוק בעיניים", שהפך לשיר המזוהה ביותר עם המועדון ומושר מדי פעם מפי אוהדים במהלך משחקי הקבוצה.

במצעד שירי הספורט שערכו מספר אתרי ספורט ישראליים בעשורים הראשונים לשנות האלפיים הוזכר "ירוק בעיניים" בין עשרים "שירי הספורט הגדולים בכל הזמנים בישראל".

==קישורים חיצוניים==

* [http://www.mhaifafc.com/newsPage.asp?newsID=10757 מילות השיר "הנה היא עולה"], באתר הרשמי של מכבי חיפה

==הערות שוליים==

קטגוריה:מכבי חיפה: שירי אליפות
קטגוריה:שירי עוזי חיטמן
קטגוריה:שירים שהולחנו על ידי עוזי חיטמן
קטגוריה:שירי 2001
אליוט הצבי

אליוט הצבי (באנגלית: Elliot Moose) היא סדרת טלוויזיה לילדים בת 104 קטעים ו-26 פרקים, ששודרה ברשת הטלוויזיה הקנדית YTV בין 1998 ל-2000. הסדרה שודרה בישראל בדיבוב עברי בערוץ הילדים בשנת 2000 ובערוץ הופ! בשנת 2003. הסדרה מבוססת על סדרת ספרי ילדים מאת אנדראה בק.

הסדרה נוצרה על ידי ג'ד מקיי והופקה על ידי מריאן קולבר. הסדרה משלבת בין קטעי בובות וקטעי הנפשה.

== סקירה כללית ==
עלילת הסדרה מתמקדת בצבי קטן בשם אליוט, אשר חי במקום בשם "הבית הגדול" שם הוא גר עם קוקו הקופה, פסלי הדוב, אריאל האריה ומר בונה. בקטעי ההנפשה הם נמצאים בארץ הדמיון ונהפכים לאסטרונאוטים, בלשים, אבירים וכו', ומצטרפות אליהם דמויות נוספות כגון דובת הנמלים איימי ומר עכברוש שלרוב משחק את תפקיד הנבל.

== דמויות ומדבבים ==
במאית הדיבוב בעברית הייתה אביטל דרור, ומפיקת הדיבוב הייתה נטע בן צבי.
{| class="wikitable"
!שם הדמות
!שם המדבב/ת בעברית
|-
|אליוט
|אדם טביב
|-
|קוקו
|נוף נתנזון
|-
|פסלי
|יונתן השילוני
|-
|אריאל
|לירון לב
|-
|מר בונה
|סער בדישי
|-
|איימי
|נטלי פיק
|-
|דרקונית
|איריס זינגר
|-
|דמויות אורחות
|יורם יוספסברג
|}

==קישורים חיצוניים==

* 

קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות טלוויזיה קנדיות שעלו לשידור בשנות ה-1990
קטגוריה:ערוץ הילדים: תוכניות רכש
קטגוריה:סדרות ערוץ הופ!
קטגוריה:תוכניות טלוויזיה בכיכובן של בובות
קטגוריה:סדרות טלוויזיה המבוססות על ספרים
אהבה ואנרכיה (סדרת טלוויזיה)

אהבה ואנרכיה (בשוודית: Kärlek & Anarki) היא סדרת טלוויזיה שוודית בת 8 פרקים, ששידורה ברשת נטפליקס החל בנובמבר 2020. במאית הסדרה היא ליסה לנגסת' שהיא גם התסריטאית הראשית יחד עם אלכס הרידי.

==תמצית העלילה==
סופי רידמן היא יועצת ארגונית המגיעה לפרויקט של חצי שנה בחברת הוצאה לאור בסטוקהולם, שמטרתו מודרניזציה של החברה הוותיקה. סופי נשואה ליוהאן ולהם שני ילדים: איזבל בת ה-12 ופרנק הצעיר ממנה. אביה של סופי הוא סוציאליסט נלהב, החותר לחברה צודקת יותר. בצעירותה החלה בכתיבת ספר בשם "אהבה ואנרכיה", אך זנחה אותו לאחר שיוהאן שכנע אותה ללמוד מנהל עסקים.

בחברת ההוצאה לאור פוגשת סופי את העובדים, ויוצרת קשר מיוחד עם מקס, טכנאי המחשבים הצעיר. השניים מתחילים פלירט שבו הם מטילים זה על זה משימות שונות, תחילה פשוטות (למשל: "תנזפי במישהו תוך 30 דקות") ובהמשך נועזות יותר, עד למשימה שגורמת נזק רב.

הסדרה מציגה את קשריה של סופי עם משפחתה על הבעיות שבהם: אביה של סופי הורס את מסיבת יום ההולדת של איזבל ומאושפז במחלקה פסיכיאטרית, יוהאן מציע שכל המשפחה תעבור ללונדון לשנה ועוד. מקס מתגורר בדירה יחד עם שלושה שותפים, ויחסיו עם אמו אינם פשוטים. מוצגים גם הקשיים והאתגרים שאתם מתמודדת חברת ההוצאה לאור, ובכלל זה רכישתה בידי תאגיד "סטרים אס" שהעובדים חוששים שיביא לשינוי אופי החברה.

==שחקנים ודמויות==
{| class="wikitable"
|-
!שחקנ/ית
!דמות
|-
| אידה אנגוול || סופי רידמן, יועצת ארגונית
|-
| ביורן מוסטן ||מקס, טכנאי מחשבים
|-
| יוהנס בה קונקה || יוהאן רידמן, בעלה של סופי
|-
| ביורן חלמן|| רוני, מנכ"ל ההוצאה לאור
|-
| ריין בריינולפסון || פרידריך יגרשטט, המנהל הספרותי
|-
| גיזם ארדואן || דניס, אחרית יחסי ציבור ותקשורת בהוצאה לאור
|-
| קרלה סן || קרולין, מזכירת ההוצאה לאור
|}

==קישורים חיצוניים==

* 
* 

==הערות שוליים==

קטגוריה:נטפליקס: תוכניות וסדרות
קטגוריה:סדרות טלוויזיה שוודיות
המרכז ללימודי מוגבלות

המרכז ללימודי מוגבלות הוא מרכז הפועל למען קידום הידע, המחקר וההוראה בתחום לימודי המוגבלות, ברוח התפיסה החברתית-ביקורתית למוגבלות. המרכז פועל בתוך בית הספר לעבודה סוציאלית ולרווחה חברתית באוניברסיטה העברית.
לוגו של המרכז ללימודי מוגבלות

== היסטוריה ==
המרכז הוקם בשנת 2017 כשותפות בין בית הספר לעבודה סוציאלית ולרווחה חברתית באוניברסיטה העברית ולארגון "ישראל מעבר למגבלות" (המהווה שותפות בין הג'וינט, ממשלת ישראל וקרן משפחת רודרמן). בשנת 2020 ג'וינט ישראל החליפו את ארגון ישראל מעבר למוגבלויות בשותפות. מייסדת המרכז ומי שניהלה אותו בשלוש השנים הראשונות היא פרופסור שירלי ורנר, ואילו בשנת 2019 מונה ד"ר רוני הולר לעמוד בראש המרכז.

== פעילויות המרכז ==
=== קידום מחקר בשדה לימודי מוגבלות ===
פורום חוקרים וחוקרות במפגש של המרכז ללימודי מוגבלות באוניברסיטה העברית
המרכז מתמקד בלימודי מוגבלות (disability studies); שדה מחקר בינתחומי ביקורתי מתפתח המזהה במוגבלות תופעה חברתית-תרבותית פוליטית.

המרכז מקדם את תחום המחקר בשדה לימודי המוגבלות בכמה מישורים. ראשית, במסגרת המרכז פועלת קבוצת תלמידי/ות מחקר ללימודי ביקורת מוגבלות. הקבוצה פועלת מאז שנת 2018, והייתה חלק מתוכנית "לימוד בחברותא" של האוניברסיטה העברית. שנית, בכל שנה מעודד המרכז מחקר בתחום לימודי המוגבלות על ידי נתינת מלגות ומענקי מחקר. במהלך השנים ניתנו מלגות ומענקים למחקרים פורצי דרך בשדה תוך הקפדה על גיוון בין הדיספלינות.

=== הפצת ידע ביקורתי אודות מוגבלות, חברה ותרבות ===
הכנס השנתי של המרכז שהתקיים באוניברסיטה העברית, ינואר 2018
המרכז מקיים פעילויות הכשרה רבות ומגוונות במתכונת של מפגשים קבועים ושל מפגשים ייחודיים בהשתתפות מרצים וחוקרים מישראל וממדינות נוספות. המפגשים עוסקים בסוגיות שונות בתחום המוגבלות תוך מתן דגש לפרספקטיבה החברתית (לדוגמה סוגיות של רווחה וזכויות, משפט, חינוך, אקטיביזם ועוד). הדוברים מגיעים מדיספלינות שונות אך ליבת עיסוקם היא מחקר או פרקטיקה בתחום המוגבלויות. כל שנה עורך המרכז ללימודי מוגבלות גם מספר ימי עיון וכנסים, חלקם בשיתוף עם ארגונים ומרכזים נוספים, וכן את הכנס הבינלאומי השנתי, אשר החל מה-2020 נקרא על שם מילי בלום.

=== קידום הוראה בלימודי מוגבלות ===
משתתפי קורס קיץ בינלאומי בוונקובר בשיתוף המרכז ללימודי מוגבלות באוניברסיטה העברית והמרכז להכללה ואזרחות באוניברסיטת בריטיש קולומביה, קנדה
בשנת 2018 הוקם פורום השולחן העגול להוראת לימודי המוגבלות כשותפות של המרכז ללימודי מוגבלות, פורום חיפה ללימודי מוגבלות והקריה האקדמית אונו. מפגשי השולחן העגול מיועדים למרצות ומרצים אשר מלמדים את לימודי המוגבלות באופן סדיר וקבוע או באופן מזדמן. במסגרת השולחן העגול מתקיימים דיונים בסוגיות מרכזיות להוראת לימודי המוגבלות והעמקה בדילמות שונות הקשורות לפרקטיקה הפדגוגית של לימודי המוגבלות.

== שיתופי פעולה בינלאומיים ==
המרכז ללימודי מוגבלות פועל בשיתוף חוקרים ואנשי מקצוע בכירים בתחום מרחבי העולם. כחלק משיתופי הפעולה מארח המרכז מרצות ומרצים בכירים מרחבי העולם בכנסים וימי עיון שהוא עורך.
== ראו גם ==
* המודל החברתי
* המודל הרפואי

== קישורים חיצוניים ==
* [https://disabilities.huji.ac.il/ אתר המרכז], באתר האוניברסיטה העברית
* [https://www.facebook.com/DisabilityStudiesJerusalem/ המרכז ללימודי מוגבלות בפייסבוק]
* [https://www.youtube.com/channel/UCTy3gXmb9ctUY5EUIK4fVJQ ערוץ היוטיוב של המרכז]

* 
* 

== הערות שוליים ==

קטגוריה:ישראל: מדע וטכנולוגיה
קטגוריה:קמפוס האוניברסיטה העברית בהר הצופים
קטגוריה:האוניברסיטה העברית בירושלים: יחידות אקדמיות
לוק מאבלי

תומאס לוק מאבלי (באנגלית: Thomas Luke Mably; נולד ב-1 במרץ 1976) הוא שחקן קולנוע וטלוויזיה אנגלי.

== ראשית חייו ==
מאבלי נולד בלונדון, אנגליה. הוא למד בבית הספר לדרמה בברמינגהאם.<ref></ref>

== קריירה ==
מאבלי גילם את ווייט במותחן "הבחינה" בבימוי סטיוארט הזלדין.<ref>[http://www.dreadcentral.com/news/34808/official-quad-one-sheet-exam Official Quad One-Sheet: Exam]</ref> היה לו תפקיד ראשי בסדרת הטלוויזיה הדרמה העל טבעית "השערים" בשנת 2010.<ref></ref> הוא גם שיחק בתפקיד ראשי בסרט יצאת נסיך בשנת 2004.

בשנת 2011 גילם מאבלי את הנוירוכירורג האלכוהוליסט ד"ר סיימון היל בדרמה הקנדית-בריטית, "בית החולים קרבי".<ref></ref> בשנת 2015 הוא שיחק בתפקיד ראשי בסרט האימה הבריטי "סופר הצללים", שיצא לאקרנים בשנת 2016.<ref></ref>

== פילמוגרפיה ==
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2002
| 28 יום אחרי
| קליפטון
|
|-
| 2003
| 4.37
| ג'יי
|
|-
| 2004
| יצאת נסיך
| הנסיך אדוארד/אדי
|
|-
| rowspan="2" | 2005
| מלכודת רוח
| טום
|
|-
| צבע אותי קובריק
| רופרט רודנייט
|
|-
| 2006
| יצאת נסיך 2: החתונה המלכותית
| המלך אדוארד/אדי
|
|-
|2007
| להציל את אנג'ל הופ
| הנרי
|
|-
| rowspan="2" |2009
| Exam
| ואייט
|
|-
| Star Crossed
| אלכס פירס
|
|-
| 2015
| Rise of the Footsoldier Part II
| שון
|
|-
| 2016
| Chosen
| בן בן
|
|-
| 2018
| מרזבים
| נייג'ל מיין
|
|-
| 2020
| Break
| טרי
|
|-
|2022
|The Ghost Writer
|גיליגר גרהאם
|
|}

=== טלוויזיה ===
{| class="wikitable"
!שנה
! כותרת
! תפקיד
! הערות
|-
|2000
| בהתחלה
| אייזיק הצעיר
|מיני סדרה
|-
|2001
|התקוממות
|ארנשטיין
|סרט טלוויזיה
|-
|2002
| איסטאנדרס
| ריאן
|פרק אחד
|-
|2002-1999
| נבחרת החלומות
| סקוט לוקאס
|
|-
|2006
|Decite
|בריאן
|סרט טלוויזיה
|-
|2007
|Who Gets the Dog? 
|הוגו דילייני-ג'ונס
|סרט טלוויזיה
|-
|2007
| רצח כחול
| ד"ר פרייזר מקי
|פרק אחד
|-
|2009
| מגי היל
| בן אמרסון
|סרט טלוויזיה
|-
|2010
| The Gates
| דילן
|
|-
|2011
| בית חולים קרבי
| ד"ר סיימון היל
|
|-
|2015
| NCIS: ניו אורלינס
| ג'יימס לתום
|
|-
|2019
| אריות הים
| רב-סמל נייג'ל וויקהאם
|
|-
|2021
|עדות אילמת
|ג'ד פלטשר
|
|-
|2022
|מלחמת העולמות
|סקוט
|2 פרקים 
|}

==קישורים חיצוניים==
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1976
באי הקסום

באי הקסום (באנגלית: Rimba's Island) היא סדרת טלוויזיה לילדים בת 52 פרקים ששודרה ברשת הטלוויזיה האמריקאית Fox Kids ברצועה "The Fox Cubhouse" בין 1994 ל-1996. הסדרה שודרה בטלוויזיה החינוכית הישראלית ב-1997. 

עלילת הסדרה מתמקדת באי אשר גרות בו חבורה של חיות צבעוניות.

את שיר הפתיחה של הסדרה ביצעה סי היימן.

== דמויות ומדבבים ==
{| class="wikitable plainrowheaders" style="text-align:center;"
!שם הדמות
!חיה
!מדבב/ת בעברית
|-
|דודה קיפודה (Rimba)
|קיפודה (בגרסה המקורית היא קופה)
|אסתי קוסוביצקי (דיבור), סי היימן (שירה)
|-
|תני (Bakari)
|תנין
|יפה גבאי (דיבור ושירה), סי היימן (שירה)
|-
|ג'ירי (Ilana)
|ג'ירפה
|גבי קרן
|-
|נפי (Ooki)
|קרנף
|שלומית הגואל-טריגר
|-
|ארי (Paquito)
|אריה
|ציפי מור
|-
|פילית (Pria)
|פילה
|עינת גליקסמן
|}

==קישורים חיצוניים==

* 

== הערות שוליים ==

קטגוריה:סדרות טלוויזיה אמריקאיות
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות טלוויזיה אמריקאיות בכיכובן של בובות
מנהל הביטוח הלאומי (ארצות הברית)

מנהל הביטוח הלאומי (באנגלית: Social Security Administration, בראשי תיבות: SSA) היא רשות פדרלית אמריקאית שהוקמה על ידי נשיא ארצות הברית פרנקלין רוזוולט במהלך הניו דיל, בשנת 1935 מכוח חוק הביטוח הלאומי. משימת המינהל הייתה לנהל את תוכנית הביטוח הלאומי - המורכבת מפנסיות, קצבאות נכות וקצבאות שאירים. כדי לזכות ברוב ההטבות הללו, עובדים אמריקאים משלמים מיסים לביטוח לאומי על הרווחים שלהם.

מטה המנהל ממוקם בוודלון, בולטימור, מרילנד, הוא מונה 10 משרדים אזוריים, 8 מרכזי עיבוד, כ-1,300 משרדי שטח ו-37 מרכזי שירות; נכון לשנת 2018, המנהל העסיק בסך הכל כ-60,000 עובדים.

== ראו גם ==
* מספר ביטוח לאומי
* המוסד לביטוח לאומי
* הקרן לביטוח סוציאלי ופנסיוני של רוסיה, המקבילה הרוסית

== קישורים חיצוניים ==

* 
* 

* 

קטגוריה:ארצות הברית: ארגונים ממשלתיים
קטגוריה:ביטוח לאומי
עולמם הסודי של הצעצועים

עולמם הסודי של הצעצועים (באנגלית: Secret Life of Toys) היא סדרת טלוויזיה אמריקאית לילדים בהשתתפות בובות. הסדרה היא מבית היוצר של חברת ג'ים הנסון, והיא שודרה ברשת BBC בבריטניה ובערוץ דיסני בארצות הברית בשנת 1994. הסדרה שודרה בישראל בערוץ הילדים בשנת 1996. הסדרה מבוססת על סרט הטלוויזיה לחג המולד "צעצוע חג המולד" משנת 1986 מחברת ג'ים הנסון.

== סקירה כללית ==
הסדרה מספרת על עלילותיהם של רוגבי הנמר וחבריו הצעצועים בחדר המשחקים, בכל פעם שהילדים פני וסיימון יוצאים לאן שהוא הם מתעוררים לחיים וחווים הרפתקאות משלהם.

== דמויות ומדבבים ==
* רוגבי הנמר (דייב גולז / אלי לולאי) - נמר צעצוע שובב
* רייסין (לואיז גולד / טלי גוטפריד) - בובת ילדה
* בלתזאר (ג'רי נלסון / יואב בר לב) - דוב צעצוע זקן וחכם
* מיו (נייג'ל פלאסקיט / דבי בסרגליק) - עכברון צעצוע וחבר טוב של רוגבי, מיו שייך לחתול המשפחה.
* דיטס (דייב גולז / חנוך רעים) - ליצן צעצוע אשר נוהג לעשות תעלולים
* הורטנז (לואיז גולד / דבי בסרגליק) - סוסת נדנדה דאגנית

== קישורים חיצוניים ==

* 

קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות טלוויזיה אמריקאיות בכיכובן של בובות
קטגוריה:ערוץ הילדים: תוכניות רכש
קטגוריה:חברת ג'ים הנסון: סדרות
סם גיטינס

סם גיטינס (באנגלית: Sam Gittins; נולד ב-20 במרץ 1993) הוא שחקן אנגלי.

==ביוגרפיה==
גיטינס נולד ב-20 במרץ 1993 בעיירה לוטון, בדפורדשייר, אנגליה וגדל בדרום לונדון. הוא בוגר בית הספר לאמנויות בריט <small>(אנ')</small> בלונדון. הוא משחק באופן מקצועי מגיל שמונה עשרה. סם זכה לשלל שבחים על משחקו בתחום הטלוויזיה והקולנוע. כולל פרס "השחקן הטוב ביותר" בפסטיבל הסרטים הבינלאומי בסאות'המפטון.

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2015
|Howl
|בילי
|
|-
|2017
|Sacracide
|סיינט
|
|-
| rowspan="3" |2018
|Obey
|אנטון
|
|-
|Await Further Instructions
|ניק
|
|-
|ריי וליז
|וויל
|
|-
|2019
|Time Loop
|ריקי פארינה
|
|-
| rowspan="3" |2020
|Break 
|ספנסר פרייד
|
|-
|Behind the Line: Escape to Dunkirk
|דני פיניגן
|
|-
|Moments in Spacetime
|ליאם
|
|-
| rowspan="2" |2021
|To Be Someone
|דני
|
|-
|Rise of the Footsoldier: Origins
|ג'קו
|
|-
| rowspan="3" |2022
|Sorority
|אנדרו
|
|-
|The Last Heist
|פרוזאק
|
|-
|Wolves of War
|דיגן
|
|-
|2023
|War of the Worlds: The Attack
|הרברט
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2013
|הולבי סיטי
|ליאם
|2 פרקים
|-
|PhoneShop
|שוטר
|פרק: "#Goodtimes"
|-
| rowspan="2" |2014
|The Smoke
|גוג
|6 פרקים
|-
|רחוב ריפר
|טדי שיפמן
|פרק: "Heavy Boots"
|-
| rowspan="2" |2015
|מר סלפרידג'
|אלפי
|פרק: "Episode 1"
|-
|מיילדת
|ווהן סאלרס
|פרק: "Episode 6"
|-
|2016–2017
|איסטאנדרס
|מוס
|8 פרקים
|-
|2020
|המשחרר: מבצע אוולאנש
|בולוק הבן
|מיני-סדרה
|-
|2022
|חצי-חצי: הבן הממזר והשטן בעצמו
|אהרון
|2 פרקים
|-
|2023
|אדוני האוויר
|סמל ויליאם מק'קלאנד
|מיני-סדרה עתידית של אפל TV פלוס
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1993
ארתור נכט-סמבורסקי

פרופ' ארתור סטפן "ארטק" נכט-סמבורסקי (בפולנית: Artur Stefan "Artek" Nacht-Samborski; 26 במאי 1898 – 9 באוקטובר 1974), היה צייר ומרצה אקדמאי יהודי-פולני.

==קורות חיים==
ארתור נכט נולד בקרקוב, בנם של יואל ושרה נכט לבית ויינדלינג.

בין השנים 1917–1924 למד באקדמיה לאמנויות בקרקוב, ב-1924 עזב מפולין לפריז כחלק מקבוצת "הקפיסטים", קבוצת ציירים פוסט-אימפרסיוניסטים פולנים בה היה היהודי היחיד.

בשנת 1939, זמן קצר לפני מלחמת העולם השנייה, הקפיסטים חזרו לפולין.

נכט התגורר בוורשה בזהות בדויה של נוצרי בשם "סטפן סמבורסקי", תחת זהות בדויה זו הציל ועזר לבני משפחתו בשואה.

לאחר המלחמה נכט שילב את השם "סטפן סמבורסקי" שהציל את חייו לתוך שמו האמיתי, הוא שימש כפרופסור ומרצה בבית הספר הגבוה לאמנויות בגדנסק בין השנים 1946–1949, שם עמד בראש הפקולטה לציור ואדריכלות.

ב-1949 עבר ללמד כמרצה באקדמיה לאמנויות יפות בוורשה, שם לימד עד פרישתו בשנת 1968. נכט נפטר ב-9 באוקטובר 1974 בוורשה.

דודנו היה המשפטן הישראלי משה נכט.

== קישורים חיצוניים ==

קטגוריה:אנשי חינוך יהודים פולנים
קטגוריה:ציירים יהודים פולנים
קטגוריה:אסירים בגטו לבוב
קטגוריה:ניצולי השואה
קטגוריה:יהדות קרקוב
קטגוריה:ילידי 1898
קטגוריה:פולנים שנפטרו ב-1974
DCSA

DCSA היא הסוכנות לביטחון וסיכול ריגול (באנגלית: Defense Counterintelligence and Security Agency) המהווה סוכנות ביטחון ממשלתית פדרלית של משרד ההגנה של ארצות הברית (DoD). בתחומי האחריות של הסוכנות, מוטלים עליה משימות ביצוע חקירות אבטחה של אנשי כוח אדם, פיקוח על ביטחון תעשייתי, ביצוע הכשרה והעסקת נציגים לביטחון תעשייתי, חוקרי רקע ואנשי מקצוע בתחום אבטחת מערכות המידע הם סוכנים מיוחדים בעלי תעודה.

מנהל ה־DCSA מדווח לתת מזכיר ההגנה למודיעין. הסוכנות מספקת חקירות רקע על מועסקים של הצבא האמריקני, סוכנויות מחלקת ההגנה, 33 סוכנויות פדרליות אחרות וכ־13,500 חברות קבלן ביטחוניות. מקבילה לממונה על הביטחון במערכת הביטחון בישראל ול.
== היסטוריה ==
הסוכנות נודעה במקור בשם שירות החקירות של מחלקת ההגנה (Defense Investigative Service, DIS), שהוקם בשנת 1972.<ref name="DSShistory"></ref> בשנת 1999 שינתה הסוכנות את שמה לשירות הביטחון של מחלקת ההגנה (DSS, Defense Security Service).<ref></ref> ביולי 2019 היא אורגנה מחדש כ-DCSA, בשילוב עם העברת האחריות לביצוע חקירות רקע מהלשכה הלאומית לחקירות רקע שפעלה בעבר.<ref></ref><ref></ref>

בשנת הכספים 2016 הוסמכו 800 עובדים אזרחיים. מתוכם כ-400 היו אנשי שטח האחראים ישירות לפיקוח ביטחוני על כ-13,000 עובדי קבלן ביטחוניים.<ref name="DSSfacts"></ref>

== קישורים חיצוניים ==
 
* 
==הערות שוליים==

קטגוריה:אבטחת מידע
קטגוריה:ארצות הברית: ארגונים ממשלתיים
קטגוריה:מחלקת ההגנה של ארצות הברית
קטגוריה:סיכול ריגול
אפולודורוס איש אכרנאי

אפולודורוס (ביוונית: Ἀπολλόδωρος; 394 – אחרי 343 לפנה"ס) איש אכרנאי באטיקה, היה פוליטיקאי אתונאי הידוע מכמה נאומים פליליים עתיקים שנשמרו כחלק מקובץ כתביו של דמוסתנס . הוא היה בנו של פסיון , בנקאי עשיר שקיבל אזרחות אתונאית כהוקרה על המתנות שהעניק לעיר.

== חייו ==
אפולודורוס נולד כשאביו עדיין לא היה אזרח אתונה. אמו נקראה ארכיפה. בזמן כלשהו בין הולדתו של אפולודורוס לשנת 376 לפנה"ס, פסיון נעשה אזרח אתונאי, יחד עם בניו. בשנת 370 לפנה"ס, כשאפולודורוס היה בן 24, אביו מת, והשאיר חלק מרכושו בידיו של מנהל הבנק שלו, פורמיון. בעקבות מותו של פסיון, ארכיפה התחתנה עם פורמיון, לא–יווני שהיה עבדו לשעבר של פסיון. בשל העושר שירש מפסיון, אפולודורוס היה אחראי למספר ליטורגיות – התחייבות למימון הוצאות ציבוריות שעשה בתפקידי הטרייררכיה . הוא היה פעמיים טרייררכוס (מופקד על תלת-חתרית), פעם אחת לפני מות אביו ופעם נוספת בשנת 368, ושלוש פעמים נוספות סינטרייררכוס (אחראי שותף). הוא היה גם כורגוס (פטרון של תיאטרון) בשנת 352/1, וזכה בפרס בדיוניסיה.

עד שנת 365 לפנה"ס אפולודורוס היה נשוי. היו לו שתי בנות, שנולדו בסביבות השנים 365 ו-363 לפנה"ס. בשנת 360 לפנה"ס מתה אמו, שהותירה את פורמיון כאפוטרופוס של אחיו של אפולודורוס, פאסיקלס.

מבחינה פוליטית, אפולודורוס קשר עצמו עם דמוסתנס והשקפותיו האנטי–מקדוניות, כשהציע בשנת 349/348 לפנה"ס את השימוש בתקציב התאוריקה (שנועד עבור פסטיבלים, קורבנות ובידור עממי) למטרות צבאיות. הצעה זו, על אף שהועברה על ידי האספה, נמצאה בלתי חוקית, ואפולודורוס נקנס בכיכר אחת.

== חקיקה ==
בשנת 350 לפנה"ס תבע אפולודורוס את פורמיון. דמוסתנס כתב נאום להגנה, ששרד בשם "בעד פורמיון" . מאוחר יותר נפוצה שמועה כי דמוסתנס הדליף את נאום ההגנה לאפולודורוס לפני המשפט.

אפולודורוס היה מעורב בתביעות משפטיות רבות, ושבעה נאומים שנכתבו עבורו במקרים אלה נשמרו כחלק מהקורפוס הדמוסתני. עם זאת, שישה מנאומים אלה מיוחסים בדרך כלל לפסאדו-דמוסתנס , המזוהה לעיתים כאפולודורוס עצמו. נאומו האחרון שנשמר של אפולודורוס (נאום 59) הוא "נגד נאיירה" (הטאירה שהואשמה בנישואין שלא כדין לאזרח אתונאי), המתוארך לבין השנים 343 ו-340 לפנה"ס, ולאחריו איננו יודעים דבר על חייו, אם כי הדעה הרווחת היא שיש לייחס נאום זה לפסאודו-דמוסתנס.

==לקריאה נוספת ==
*[https://www.bialik-publishing.co.il/index.php?dir=site&page=catalog&op=item&cs=558 אפולודורוס נגד נאיירה], תרגמה מיוונית דבורה גילולה, הוסיף מבוא והערות דוד אשרי, הוצאת מוסד ביאליק, 1987

== הערות שוליים ==

קטגוריה:אתונאים מן העת העתיקה
קטגוריה:אישים שחיו במאה ה-4 לפנה"ס
קטגוריה:ילידי המאה ה-4 לפנה"ס
קטגוריה:נפטרים במאה ה-4 לפנה"ס
מינהל הכבאות של ארצות הברית

מינהל הכבאות של ארצות הברית (באנגלית: The United States Fire Administration, בראשי תיבות: USFA) הוא מחלקה של הסוכנות הפדרלית לניהול חירום, אשר בתורה מנוהלת על ידי המחלקה לביטחון המולדת הממוקמת במחוז פרידריך בשטח גלילי במרילנד, ליד אמיטסבורג.<ref></ref>

ב-1 בנובמבר 1974, הקים הנשיא ג'רלד פורד את המינהל למניעת אש של FEMA, המכונה כיום מינהל הכבאות של ארצות הברית, על ידי חתימה על החוק הפדרלי למניעת אש ובקרה משנת 1974.<ref name="PL43198"></ref> החוק נוצר בתגובה לדו"ח הוועדה הלאומית למניעת אש ובקרת אש משנת 1973, "אמריקה בוערת" שהצביע על מחדלים בתפקוד הרשויות במניעת שרפות.<ref></ref> מחברי הדו"ח העריכו ששריפות גרמו ל־12,000 הרוגים ו-300,000 פציעות קשות מדי שנה בארצות הברית, בשילוב עם אובדן רכוש שנתי בשווי 11.4 מיליארד דולר. בין 90 מהמלצותיו, הציע הדו"ח להקים סוכנות פדרלית שתסייע להילחם בבעיה הגוברת של שריפות קטלניות המתרחשות ברחבי המדינה.<ref></ref> ב-11 באפריל 1975 הודיע הנשיא ג'רלד פורד על מינויו של מרשל הכבאות של מדינת אוהיו, דייוויד א לוץ', לתפקיד החדש של סגן מנהל המינהל FEMA והמנהל הלאומי למניעת אש ובקרה.<ref></ref> ב-24 ביולי 1975, מינה הנשיא ג'רלד פורד את הווארד ד. טיפטון, שכיהן כמנכ"ל הוועדה הלאומית למניעת ובקרת אש, לעמוד בראש הסוכנות החדשה כמנהל.<ref name="WhiteHouse2"></ref><ref></ref>

== ראו גם ==
* כבאות והצלה לישראל
* שירות כיבוי האש הממלכתי (רוסיה)

== קישורים חיצוניים ==

* 

==הערות שוליים==

קטגוריה:כיבוי אש בארצות הברית
קטגוריה:המחלקה לביטחון המולדת של ארצות הברית
מרלן בג'אלי

מרלן בג'אלי (נולדה ב-1946) היא שחקנית טלוויזיה, תיאטרון, קולנוע ומדבבת ערביה-ישראלית.

==ביוגרפיה==
בג'אלי נולדה בירושלים למשפחה מוסלמית. בצעירותה שיחקה בתיאטרון חובבים, במקביל עבדה כמזכירה בימק"א. בשנת 1968, החלה לעבוד בתסכיתים של קול ישראל בערבית ועם הקמת הטלוויזיה הישראלית ניגשה למבחן בד והתקבלה לשידורי הטלוויזיה בערבית. השתתפה כשחקנית ומגישה במספר רב של תוכניות ילדים ודרמה. במקביל לעבודתה בטלוויזיה שיחקה בהצגות תיאטרון במזרח ירושלים, בעיקר בתיאטרון אל-קאסבה. 

בשנת 1979 שיחקה לראשונה בסרט קולנוע, כשהשתתפה בקומדיה "אמי הגנרלית" בתפקיד אמו של המפקד המצרי אותו גילם מכרם ח'ורי. 

עם צמצום שידורי הטלוויזיה בערבית בשנות ה-90, החלה לעבוד גם ברדיו וכמדובבת.

זכתה לפרסום כאשר שיחקה בסדרת הטלוויזיה הפופולרית "המסעדה הגדולה", וכן בסדרה "שכנים".

השתתפה בסרט הדוקומנטרי "התזמורת" (yes דוקו, 2023) בבימויו של עופר פנחסוב, על תחנת הרדיו "קול ישראל בערבית".

==קריירה==
===תוכניות טלוויזיה בהן שיחקה===
במשך כ-25 שנים, עבדה בשידורי הטלוויזיה בערבית של רשות השידור, בין תוכניות טלוויזיה בהן שיחקה היו:
* "השטיח המעופף" (1976–1977) - סדרת טלוויזיה לילדים בהנחיית לילית נגר.
* "צרצרי השלום" (1977) - מחזה מאת תאופיק אל-חכים שפורסם בשנת 1957 ועובד להפקה טלוויזיונית על ידי הבמאי אנטואן סאלח.
* "המשחק האחרון" (1977) - דרמה טלוויזיונית, עיבוד של אנטון שמאס למחזה מאת ויליאם סארויאן בבימוי אנטואן סאלח.
* "חרבת חזעה" (1978) - עיבוד טלוויזיוני לסיפור מאת ס. יזהר.
* ג'ארכ קריבכ (1979) - סדרת טלוויזיה ללימוד ערבית.
* "סיפורי ח'ליל" (1979–1982) - סדרת טלוויזיה לילדים.
* "מטבחה של סמירה" (1983–1984) - סדרת טלוויזיה לילדים.
* "המסעדה הגדולה" (1985–1989)
* "שכנים" (1989–1992)
* "הבחור של שולי" (1997) - סרט טלוויזיה בבימוי דורון צברי.
* "כחול עמוק" (1997) - סדרת טלוויזיה ששודרה בכבלים.

===סרטים בהם שיחקה===
* אמי הגנרלית (1979)
* הכלה הסורית (2004)
* ערבים רוקדים (2014)
* סינמה סבאיא (2021)

===הצגות בהן שיחקה===
* "המוציא להורג והנידונים" (תיאטרון אל-קאסבה, 1971) - מחזה מאת פתחי רמאדן בהשתתפות מכרם ח'ורי ובסאם זועמוט.
* "שירת המוות" (תיאטרון אל-קאסבה, 1972) - תפקיד ראשי במחזה מאת תאופיק אל-חכים בהשתתפות ג'ורג' איברהים, מכרם ח'ורי ולילית נגר.

==קישורים חיצוניים==

==הערות שוליים==

קטגוריה:תיאטרון פלסטיני
קטגוריה:שחקני קולנוע פלסטינים
קטגוריה:שחקני תיאטרון פלסטינים
קטגוריה:שחקני קולנוע וטלוויזיה פלסטינים
קטגוריה:פלסטינים שנולדו ב-1946
מצטערת, אם אני אוהבת אותך (סרט, 2008)

מצטערת, אם אני אוהבת אותך (באיטלקית: Scusa ma ti chiamo amore, באנגלית: Sorry if i love you) היא קומדיה רומנטית, שיצאה לאקרנים ב-2008.

הסרט בוים על ידי פדריקו מוסיה, בסרט מככב ראול בובה, בתור גבר בן 37 שעקב פרידה מחברתו, מכיר נערה שמשנה את חייו.

ב-2010 יצא לאקרנים סרט המשך- "מצטער, אם אני רוצה להתחתן איתך".

==עלילה==
אלכסנדרו בלי(ראול בובה) עובר פרידה מבת זוגו, אלנה, באופן פתאומי. הוא נעשה מדוכא ועצוב בתחילת הסרט ותמיד חבריו מנסים לעודד אותו.

בבוקר יום עבודה רגיל באמצע נסיעתו לעבודה הוא מתנגש בקטנוע. על הקטנוע רכבה ניקי.
כשגילתה ניקי שלא יכולה לנסוע על הקטנוע מכיוון שהוא נהרס בהתנגשות, היא הכריחה את אלכס לתת לה טרמפ לבית הספר.
-אלכס נתן לה כרטיס ביקור למקרה ויהיו לה בעיות נוספות, ניקי לא זנחה את הקשר ביניהם והתקשרה אליו כדי שישים אותה במוסך יום למחרת.
מאוחר יותר התגלה כי המוסך סגור, וניקי רצתה בסך הכל לבלות עם אלכס, בהמשך הסרט הזוג מתאהב לו.

הסיפור הכללי מדבר גם על דמויות נוספות-
לדוגמה: אנריקו שחושד באשתו שבוגדת בו ומבקש מאלכס שישכור עבורו חוקר פרטי, או למשל סיפור האהבה של חברותיה של ניקי.

לבסוף, בת זוגו של אלכס חוזרת ומנסה לגרום לאלכס להבין שהיא טעתה, אלכס נפרד מניקי, ניקי עוברת ימים קשים עקב הפרידה.

אלכס מגלה, שבת זוגו אלנה שיקרה לו וכי הייתה סיבה אמיתית לכך שעזבה אותו.
אלכס זורק את אלנה ומנסה לגרום לניקי לסלוח לו, ניקי סולחת לו והשניים הולכים לגור במגדלור כמו החלום שרצו לממש.

==צוות שחקנים==
* ראול בובה בתור אלכסנדרו בלי, השחקן הראשי, הסיפור מדבר בגדול על אלכס ועל התאהבותו בניקי.
* מיכאלה קוואטרוצ'יוצ'ה בתור ניקי, הנערה בה אלכס מתאהב.
* ורוניקה לוגאן משחקת בתור אלנה, בת זוגו של אלכס שנפרדת ממנו בתחילת הסרט.
* לוקה אנג'לטי אנריקו, חברו הטוב של אלכס ששולח אותו לשכור חוקר פרטי, על מנת שיחקור האם אשתו של אנריקו בוגדת בו.
* איגנציו אוליביה משחק בתור פאביו, בן הזוג לשעבר של ניקי, שמנסה לגנוב את לבה בחזרה.
* לורנזו פאדריצ'י משחק בתור מתאו, האח הצעיר של ניקי.
* פרנצ'סקו אפולוני בתור פייטרו, חברו של אלכס שמנסה לעודד את אלכס עקב פרידת בת זוגו.
* צ'צ'ילייה דאצ'י בתור סימונה, אמה של ניקי ושל מתאו.

==מוזיקה==
# Scusa ma ti chiamo amore (Sugarfree)
# Quello che mi davi tu (Zero Assoluto)
# Seduto qua (Zero Assoluto)
# She's the One (Robbie Williams)
# La tua ragazza sempre (Irene Grandi)
# Quanti anni hai (Vasco Rossi)
# Semplicemente (Zero Assoluto)

== קישורים חיצוניים ==

קטגוריה:סרטי 2008
קטגוריה:סרטי קומדיה רומנטית
קטגוריה:סרטים איטלקיים
קטגוריה:סרטים באיטלקית
השירות הפדרלי לבקרה טכנית וייצוא

השירות הפדרלי לבקרה טכנית וייצוא (ברוסית: Федеральная служба по техническому и экспортному контролю, בראשי תיבות: ФСТЭК России) הוא סוכנות צבאית של הפדרציה הרוסית, תחת משרד ההגנה של רוסיה<ref></ref>, האחראית לרישוי ייצוא של כלי נשק ופריטים טכנולוגיים דו-שימושיים ואחראי גם על אבטחת המידע הצבאי הרוסי<ref></ref>.

השירות מטפל באבטחת מידע צבאי ובהגנה על סודות מדינה, תוך מניעת זליגתו בערוצים טכניים, הוא גם מנהל את מאגר איומי אבטחת הנתונים, מאגר הפגיעות הלאומי של רוסיה<ref></ref> ומחייב חברות טכנולוגיה מערביות להגיש קוד מקור וסודות מסחריים אחרים לפני שיאושר להן לייבא את מוצריהן לרוסיה<ref></ref>. השירות משתף פעולה עם שירות הביטחון הפדרלי, המנהל את תחום הקריפטוגרפיה ברוסיה<ref></ref>.

בשנת 2019, השירות העניקה לאסטרה לינוקס מעמד מיוחד לגבי השימוש בה בעיבוד מידע מסווג רוסי.<ref name="Cimpanu2019"></ref>

==קישורים חיצוניים==

* 

== הערות שוליים ==

קטגוריה:משרד ההגנה של רוסיה
קטגוריה:אבטחת מידע
קטגוריה:אבטחת מחשבים
קטגוריה:רוסיה: רשויות פיקוח
קטגוריה:בקרת נשק
המינהל השמיני של המטה הכללי הרוסי

המינהל השמיני של המטה הכללי של הכוחות המזוינים של הפדרציה הרוסית (ברוסית: 8ףВосьмо́е управле́ние Генера́льного шта́ба Вооружённых Сил Росси́йской Федера́ции) הוא גוף פיקוד ובקרה של המטה הכללי הרוסי, המנהל את השירות להגנה על סודות מדינה<ref>[http://encyclopedia.mil.ru/encyclopedia/dictionary/details.htm?id=12956%40morfDictionary Mil.Ru: Военный энциклопедический словарь: «Государственная тайна»]</ref><ref>[https://bigenc.ru/law/text/2372978 БРЭ: «Государственная тайна»]</ref><ref>[https://structure.mil.ru/structure/ministry_of_defence/details.htm?id=11159%40egOrganization Mil.Ru: «Структура ВС РФ»]</ref><ref name="Марусин">[http://old.redstar.ru/2008/11/14_11/2_01.html «Особая служба генерального штаба» (Сергей Богданов, «Красная звезда»)]</ref>. המנהל דואג לספק את המידע הדרוש למילוי משימות הפיקוד והשליטה של כוחות הצבא של הפדרציה הרוסית<ref>[https://structure.mil.ru/structure/ministry_of_defence/details.htm?id=11159@egOrganization Восьмое управление Генерального штаба Вооруженных Сил Российской Федерации : Министерство обороны Российской Федерации]</ref>.

== היסטוריה ==
המינהל השמיני של המטה הכללי הוקם מתוך גופי ההצפנה של הצבא האדום בשנת 1941. לקראת פלישת גרמניה הנאצית לברית המועצות, המחלקה הייתה מאוישת בכוח אדם ומהנדסים.

ב-7 באוקטובר 1941 המנהל לשירותי הצפנה של המטה הכללי החליף רשמית את שמו למנהל השמיני של המטכ"ל. במקביל, הוקמה יחידה מיוחדת כחלק ממטה השדה של הצבא ונוצרו גופים מיוחדים במנהל התותחנים הראשי, במנהל התקשורת הצבאי המרכזי, במנהל התקשורת, במנהל האספקה ובמספר אגפים אחרים. עד שנת 1920 המערכת להגנת סודות צבאיים פעלה באגפים.

בשנת 1926 הוסב המנהל למחלקה השנייה של משרד הוועדה העממית לענייני צבא וצי. בשנת 1930 הוסבה למחלקה השביעית של מטה הצבא האדום, ולאחר מכן למחלקה השמינית. חיילי היחידה גויסו מתוך האקדמיה הצבאית על שם פרונזה. בשנת 1939 שונה שם המחלקה למחלקת השירות המיוחד ונכללה במנהל המבצעים של המטה הכללי של הצבא האדום. עם תחילת המלחמה הוקמה לשכת השירות המיוחד של המטה הכללי של הצבא האדום עם סך של 197 אנשי שירות ו-50 עובדים.

מאז התפרקות ברית המועצות זהו גוף של משרד ההגנה והמטה הכללי המורכב מיחידות המאוישות במומחים להגנה על סודות המדינה. קציני המינהל אחראים גם לאבטחת המידע בתקשורת (צנזורה צבאית<ref>[https://bigenc.ru/military_science/text/1923184 БРЭ: «Военная цензура»]</ref>). המידע הנתון לפיקוח המינהל הוא כזה נובע מפרסום חומרים על פעילויות הכוחות המזוינים - על חיי הצבא, הצי, חיל האוויר וכן על שיתוף פעולה צבאי-טכני.

==קישורים חיצוניים==
* [https://www.structure.mil.ru/structure/ministry_of_defence/details.htm?id=11159@egOrganization אתר רשמי] 

==הערות שוליים==

קטגוריה:המטה הכללי של רוסיה
קטגוריה:אבטחת מידע
קטגוריה:צנזורים
השירות להגנה על סודות מדינה

השירות להגנה על סודות מדינה של הכוחות המזוינים של הפדרציה הרוסית (ברוסית: Служба защиты государственной тайны ВС РФ) הוא גוף מיוחד בתחום הפיקוד והבקרה הצבאיים של הכוחות המזוינים של הפדרציה הרוסית, הפועל במסגרת<ref></ref> המנהל השמיני של המטה הכללי של הכוחות המזוינים של הפדרציה הרוסית לאבטחת מידע והגנה על סודות מדינה במשרד ההגנה ובצבא הרוסי.

מייסד היחידה ומי שעמד בראשה לראשונה היה פיוטר בליוסוב משנת 1941 עד 1961.
== היסטוריה ==
ב-8 במאי 1918, על פי פקודת הקומיסר העממי לעניינים צבאיים מספר 339, הוקם ב-13 בנובמבר<ref></ref>1918<ref></ref>, תת-מחלקה עצמאית של המטה הכללי להצפנה שנועדה לסייע למשטר בהגנה על סודות מדינה<ref></ref>.

ב-5 במאי 1921, בצ'קה, הוקמה מחלקה מיוחדת לעסקי הצפנה ופענוח במדינה.

בשנות ה-30 של המאה ה-20 נפתר תהליך מיכון ההצפנה<ref></ref> כאשר בשנת 1936 פותח ציוד ההצפנה הראשון V-4. בשנת 1937 נוצרה מכונת הקידוד "קריסטל" K-37.

לאחר מלחמת העולם השנייה, תקשורת מוצפנת הייתה סוג אמין של תקשורת סמויה בכוחות המזוינים של ברית המועצות, שנועדה להעביר מידע חשוב והודעות הדורשות סודיות מיוחדת<ref></ref>.

== מבנה ==
השירות להגנה על סודות מדינה של הכוחות המזוינים של הפדרציה הרוסית משלב מחלקות משנה<ref></ref>:
* גופי ביטחון;
* גופי הצפנה;
* מחלקות תיקון ותחזוקת ציוד הצפנה;
* רשויות אבטחת מידע ומחשבים;
* יחידה לאישור אמצעי הגנת מידע ורישוי פעילותן של יחידות צבאיות וארגוני הכוחות המזוינים של הפדרציה הרוסית;
* יחידת סיווג קווי רדיו וחלל;
* יחידת ניתוח הצפנה והנדסה, הצפנה של אמצעי אבטחת מידע;
* מרכזי אישור לחתימה אלקטרונית<ref></ref>.

==ראו גם==
* המינהל הלאומי לאבטחת סודות מדינה (סין)

==קישורים חיצוניים==

* 

==הערות שוליים==

קטגוריה:הכוחות המזוינים של הפדרציה הרוסית
קטגוריה:אבטחת מחשבים
קטגוריה:אבטחת מידע
רותי פרי-בר

רותי פרי-בר (נולדה ב-2 ביולי 1982) היא תסריטאית ובמאית קולנוע ישראלית. בטקס פרסי אופיר לשנת 2020 הסרט שכתבה וביימה, אסיה, היה מועמד ל-13 פרסי אופיר והיה לזוכה הגדול של הטקס לאחר שזכה ב-9 פרסים, לרבות עבור הסרט העלילתי הטוב ביותר.

==ביוגרפיה==
פרי-בר גדלה בעומר ובוגרת תיכון אשל הנשיא. היא בוגרת בית הספר סם שפיגל לקולנוע ולטלוויזיה בירושלים.

===חייה האישיים===
בזוגיות עם עמרי בורשטיין ואם לשניים.

==פילמוגרפיה כבמאית==
* "לשמור בזיכרון" (2009): סרט תיעודי, 10 דק', פסטיבל חיפה, זוכה פרס קרן גשר
* "שיחות אחרונות" (2012): דרמה, 22 דק', בהשתתפות השחקנית יעל איזנברג. הסרט הוקרן בפסטיבלים בישראל ומחוצה לה ונבחר לאחד מחמשת סרטי הסטודנטים הטובים בעולם לשנת 2012 על ידי התאחדות בתי הספר לקולנוע.
* "המטפל" (2018): דרמה, 12 דק', הסרט הוקרן בפסטיבלים בישראל ומחוצה לה.
*"אסיה" (2020): סרט עלילתי, 85 דקות, זוכה פרס אופיר לסרט העלילתי הטוב ביותר לשנת (2020)

==פילמוגרפיה כעורכת==
* "משפחות" (2013): סדרה תיעודית; עורכת; במאים: תומר וברק הימן
* "עליזה" (2014): סרט תיעודי; עורכת; במאי: תומר היימן
* "אהבה לא צפויה": סרט תיעודי; עורכת; במאית: פז שוורץ

== קישורים חיצוניים ==

* [http://www.jsfs.co.il/graduates/graduate.aspx?gId=119 רותי פרי-בר], באתר בית הספר סם שפיגל לקולנוע ולטלוויזיה
* [https://directorsguild.org.il/user/ruthy-pribar/ רותי פרי-בר], באתר איגוד הבמאיות והבמאים
* [https://www.ishim.co.il/p.php?s=רותי+פרי-בר רותי פרי-בר], באתר אישים
* 

==הערות שוליים==

קטגוריה:עומר: אישים
קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:תסריטאיות קולנוע ישראליות
קטגוריה:תסריטאי קולנוע ישראלים
קטגוריה:בוגרות תיכון אזורי אשל הנשיא
קטגוריה:בוגרי תיכון אזורי אשל הנשיא
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראליות שנולדו ב-1982
קטגוריה:ישראלים שנולדו ב-1982
חיים דוד נוסבוים

חיים דוד נוסבוים (1860–1944) היה משפטן ומשורר עברי.

==ביוגרפיה==
הלך בעקבות סבו, שהיה בחסידות סדיגורה, שם היה עד גיל 20. בהמשך יצא לצ'רנוביץ וגר עם א.אייזנר (שהיה רבה של קורולובקה). ב-1897 עבר לארצות הברית וסיים לימודי משפטים באוניברסיטת ניו-יורק בשנת 1903. החל לכתוב יצירות בשפה האנגלית, ופרסם שירים ופרוזה בעיתונים וכתבי עת בשפה זו. התחיל לכתוב שירים בעברית בעקבות חיים נחמן ביאליק אשר פורסמו בשני ספרים: "שירים" ו"מלא הקומץ" (שירים, זכרונות וכתבים). נוסף על הכתיבה באנגלית ובעברית, נוסבוים גם תרגם שירה בגרמנית ויידיש.

==פרסומים==
===ספרים===
*[https://archive.org/details/melohakometsbouq00nussuoft מלא הקמץ : קובץ שירים, זכרונות וכתבים], דפוס אלפא פרעס (ניו יורק ה'תרפ"א).
*שירים, The Marlborough Craft Press (ניו יורק ה'תרפ"ג).

==קישורים חיצוניים==
*[https://benyehuda.org/author/747 חיים דוד נוסבוים] באתר פרויקט בן יהודה

==הערות שוליים==

קטגוריה:משוררים כותבי עברית
קטגוריה:בוגרי בית הספר למשפטים באוניברסיטת ניו יורק
קטגוריה:אמריקאים שנולדו ב-1860
קטגוריה:אמריקאים שנפטרו ב-1944
כרואגורם

כרואגורם (באנגלית: Croaghgorm או Bluestack, מאירית: Chruach Gorm - "הערימה הכחולה") הוא הר בגובה 674 מטרים במחוז דניגול, אירלנד. הר זה הוא ההר הגבוה מבין הרי הערימה הכחולה (או "קרוהאגורמס") וההר השלישי בגובהו במחוז.<ref></ref>

ב־31 בינואר 1944, במהלך מלחמת העולם השנייה, התרסק מטוס סנדרלנד של חיל האוויר המלכותי על ההר. שבעה אנשי חיל האוויר מטייסת 228 נהרגו. על מורדות ההר ניתן עדיין לראות את הריסות המטוס. בשנת 1988 הוצג שם לוח זיכרון.

== הערות שוליים ==

קטגוריה:אירלנד: גאוגרפיה
קטגוריה:אירופה: הרים
נוקבוי

נוקבוי (באירית: Cnoc Buí: ההר הצהוב) הוא הר בגובה 706 מטר בגבול בין מחוז קורק למחוז קרי באירלנד.

== גאוגרפיה ==
רכס צפון של נוקבוי
נוקבוי היא הפסגה הגבוהה ביותר בשרשרת הרי שי וההר הגבוה ביותר במחוז קורק ומחוז קרי. זו הפסגה ה-104 הגבוהה ביותר באירלנד.<ref>[http://mountainviews.ie/summit/104/?PHPSESSID=sbhokjnq5g7eqpfuli47sb4mu6 Mountainviews reference]</ref>

== גאולוגיה ==
ההר מורכב מאבן חול שקיימת במקום מתקופת דבון, אשר נעשתה לאחר מכן לרכס הרים, לפני שנשחקה לצורתה הנוכחית בעקבות ריבוי קרחונים בעידן-הקרח האחרון .

==קישורים חיצוניים==

== הערות שוליים ==
פגישה עם המוות (סרט)

ג'ני סיגרוב בעת צילומי הסרט
פגישה עם המוות (באנגלית: Appointment with Death) הוא סרט קולנוע על פי ספרה של אגאתה כריסטי משנת 1938, שעלילתו מתרחשת בעיקר בירושלים. הסרט הופק על ידי גולן גלובוס הפקות וקנון גרופ, וצולם בישראל בשנת 1987. הסרט היה אחת מהפקות הקולנוע הגדולות ביותר שנעשו בישראל, בתקציב של 6 מיליון דולר, ובכיכובם של פיטר יוסטינוב, לורן באקול, קארי פישר, ג'ון גילגוד, פייפר לורי, היילי מילס וג'ני סיגרוב. בנוסף שיחק בסרט בתפקיד משנה דייוויד סול, כוכב הסדרה "סטארסקי והאץ'".

==עלילה==
אמילי בוינטון, אם חורגת לשלושת ילדי בוינטון - לנוקס, ריימונד וקרול - ואמא לג'ינברה, סוחטת את סנגורו של עורך הדין המשפחתי, ג'פרסון קופ, וגורמת לו להשמיד צוואה שנייה של בעלה המנוח שהיה משחרר את הילדים משליטתה ומעניק להם ירושה של 200,000$ כל אחד. היא לוקחת את עצמה, את הילדים ואת כלתה המשמשת כאחות, נדין לחופשה באירופה ובארץ הקודש. בטריאסטה, הבלש הרקול פוארו נפגש עם ידידתו, ד"ר שרה קינג, שמתאהבת בריימונד בוינטון למורת רוחה.

ליידי ווסטהולמה, המזכירה שלה שהיא גם ארכאולוגית, העלמה קווינטון ועורכת הדין, קופ, עוקבים אחריהם גם הם. הילדים מגלים את הצוואה השנייה מאז שאבא שלהם סיפר לנוקס לפני מותו ואמילי מצליחה להסתכסך עם השאר ולגרום לשנאה רבה כלפיה. בחפירה, אחרי שהילדים יוצאים לטיול, אמילי נמצאת מתה עם סימני סיכה על פרק כף היד, מה שמרמז שהוזרקה לה באותה עת מזרק מלא רעל. בעזרת חברו הוותיק, קולונל קרברי, פוארו חוקר ומתחיל לתשאל את הילדים, נדין, ד"ר קינג, ליידי ווסטהולמה, מר קופ ומיס קווינטון. כאשר נמצא בקבוק תרופה ריק ומזרק השייך לד"ר קינג, פוארו מסיק כי לגברת בוינטון הוזרק מינון גבוה וקטלני של תרופה, המקביל לתרופה שלקחה לעיתים קרובות וניתנה על ידי נדין עקב בריאותה הרופפת.
==הפקה==
מרבית צילומי הסרט נעשו בישראל בקיץ 1987, באתרים ביפו, בירושלים ובים המלח. החלקים הראשונים של העלילה צלמו בטריאסטה, שבאיטליה.

בין חברי הצוות הישראלים היו, הצלם דוד גורפינקל, הארט דיירקטור אבישי אביבי וצלם הסטילס יוני המנחם.

הסרט יצאה לאקרנים ב-15 באפריל 1988 ונכשל בקופות.
==שחקנים==
* פיטר יוסטינוב בתפקיד הרקול פוארו
* לורן באקול בתפקיד ליידי ווסטהולמה
* קארי פישר בתפקיד נדין בוינטון
* ג'ון גילגוד בתפקיד הקולונל קרברי
* פייפר לורי בתפקיד אמילי בוינטון
* היילי מילס בתפקיד העלמה קווינטון
* ג'ני סיגרוב בתפקיד ד"ר שרה קינג
* דייוויד סול בתפקיד ג'פרסון קופ
* ניקולס גאסט בתפקיד לנוקס בוינטון
* ולרי ריצ'רדס בתפקיד קרול בוינטון
* ג'ון טרלסקי בתפקיד ריימונד בוינטון
* ענבר בזר בתפקיד ג'ינברה בוינטון
* דאגלס שלדון כקפטן רוג'רס
* מייק סרן בתפקיד הילי
* מייקל קרייג בתפקיד לורד פיל

==קישורים חיצוניים==

* 
* 
* 
* - סקירה של הסרט

==הערות שוליים==

קטגוריה:סרטי 1988
קטגוריה:סרטים אמריקאיים מבוססי ספרים
קטגוריה:סרטים וסדרות טלוויזיה בין-לאומיים שצולמו בישראל
קטגוריה:הרקול פוארו
רכס סלווין

רכס סלווין (באנגלית: Selwyn Range) הוא רכס הרים ליד העיר מאונט איסה בצפון מערב קווינסלנד באוסטרליה, המורכב ברובו מסלעי מותמר פרוטרוזואיקונים. הרכס מתנקז בצפון לנהרות "וויליאמס" ו"פולארטון" שעוברים למפרץ קרפנטאריה, ובדרום לנהר "מקינליי" ו"פלגו". האזור מכיל נחושת, זהב, עופרת ואבץ, והוא חשוב לכרייה.

אנשי "קלקדון" הם הבעלים של האדמה. קלקטונגה (הידוע גם בשם Kalkadoon, Kalkadunga, Kalkatungu) היא שפה אבוריג'ינית.

האקלים של הרכס הוא האזור הטרופי, מונסוני אקלים צחיח למחצה, עם גשמים שנתיים בלתי יציבים, בעיקר בקיץ, של 380 מ"מ. שטח הרכס הוא שטח ערבה וצומח בו טריאודיה.

== לקריאה נוספת ==
* [http://www.crcleme.org.au/Pubs/PubsAbstracts/report129.html ג'ונס, MR (2004).] [http://www.crcleme.org.au/Pubs/PubsAbstracts/report129.html נופי סחף באזור מרונן, קלונקור - מחוז מקינליי, קווינסלנד.] [http://www.crcleme.org.au/Pubs/PubsAbstracts/report129.html CRC LEME דוח קבצים פתוח 129 (תקציר)] 
* [http://crcleme.org.au/RegExpOre/Eloise.pdf רוברטסון, IDM; & לי שו. (2003).] [http://crcleme.org.au/RegExpOre/Eloise.pdf פיקדון אלואיז קו-או, מחוז קלונקורי, קווינסלנד.] [http://crcleme.org.au/RegExpOre/Eloise.pdf CRC LEME.]
* [https://web.archive.org/web/20070930044831/http://www.epa.qld.gov.au/register/p00716av.pdf מצב הסביבה קווינסלנד 1999 - מים פנימיים]

קטגוריה:קווינסלנד: גאוגרפיה
פיקו פיק

פיקו פיק (באנגלית: Pico Peak) הוא הר במחוז ראטלנד שבורמונט, ארצות הברית. למסתכל מהצד, פסגת ההר דומה לקונוס.

פיקו פיק הוא ההר הצפוני ביותר של רכס קולידג' וההר השני בגובהו באזור זה.

בשנת 1927 המחוקקים הממלכתיים קראו לאזור קולידג' על שם קלווין קולידג' שנולד באזור.

שמה של ההר אולי נובע מהמילה הספרדית או הפורטוגזית ל"שיא", "פיקו". ההר מופיע באטלס שיצר פרדריק בירס של מחוז רוטלנד בשנת 1869, מפת מדינת ורמונט משנת 1860 ומפת מחוז רוטלנד משנת 1854.

אתר התיירות בהר נפתח בשנת 1937, ומעלית ה-T-bar הראשונה בארצות הברית הותקנה בו בשנת 1940.

שביל האפלצ'ים (AT), עבר ממזרח לפסגה לאורך עד לשנת 1999.

== קישורים חיצוניים ==
* [http://www.peakbagger.com/peak.aspx?pid=7027 PeakBagger.com: פיקו פיק]
* [http://www.picomountain.com אזור הסקי של ההר]
* [http://www.fs.fed.us/r9/gmfl/green_mountain/recreation_management/dayhiking/sherburnepass.htm מפת שבילים]

== הערות שוליים ==

קטגוריה:ארצות הברית: הרים
קטגוריה:ורמונט: גאוגרפיה
הר נורמנדי

הר נורמנדי (באנגלית: Normandy Mountain) הוא הר בתת-רכס הקרב על בריטניה ברכס מוסקווא שבהרי הרוקי הצפוניים (תת רכס של הרי הרוקי הקנדיים ), בפרובינציית קולומביה הבריטית שבקנדה.

גובהו של ההר 2,849 מטרים מעל פני הים; הר נורמנדי הוא ההא ה-9 בגובהו ברכס מוסקווא, ה-1,106 בגובהו בהרי הרוקי הקנדיים.

ההר מתנשא לגובה של 924 מטרים מעל סביבתו.

ההר ממוקם 19 קילומטרים מהר דייפ (אף הוא ברכס הקרב על בריטניה).

== היסטוריה ==
=== מקור השם ===

בדומה לאתרים רבים ברכס הקרב על בריטניה, גם הר זה מנציח קרב ממלחמת העולם השנייה, בו השתתפו כוחות קנדיים - הפלישה לנורמנדי.

הרים אחרים ברכס מנציחים את שמותיהן של מנהיגי בעלות הברית - כגון הר צ'רצ'יל (המנציח את ראש ממשלת הממלכה המאוחדת וינסטון צ'רצ'יל) והר רוזוולט (המנציח את נשיא ארצות הברית פרנקלין דלאנו רוזוולט), ושל אירועים הקשורים בניצחון על גרמניה הנאצית - כגון הר יאלטה (המנציח את ועידת יאלטה) והר טהראן (המנציח את ועידת טהראן).

== לקריאה נוספת ==


<div class="mw-content-ltr">• Akrigg, G. P. V., [https://archive.org/details/britishcolumbiap0000akri_w1q9/page/15/mode/2up British Columbia place names]</div>

<div class="mw-content-ltr">• C. SIMON L. OMMANNEY, [https://pubs.usgs.gov/pp/p1386j/canadianrockies/canrock-lores.pdf Glaciers of North America— GLACIERS OF CANADA GLACIERS OF THE CANADIAN ROCKIES], U.S. GEOLOGICAL SURVEY PROFESSIONAL PAPER 1386–J–1 </div>

== קישורים חיצוניים ==
* [https://bivouac.com//MtnPg.asp?MtnId=3843 הר נורמנדי] באתר "אנציקלופדיית ההרים הקנדית"
* [https://mapcarta.com/24524056 מפת אזור הר נורמנדי]
* [http://www.summitsearch.org/places/normandy-mountain הר נורמנדי] באתר summitsearch
* [https://www.mindat.org/feature-6089189.html הר נורמנדי] באתר mindat
* [https://peakvisor.com/peak/normandy-mountain.html תרשים הנוף הנשקף מהר נורמנדי] באתר peakvisor
* [https://peakvisor.com/3d-map/peak/normandy-mountain.html מפה טופוגרפית תלת־ממדית של הר נורמנדי]
* [https://www.timeanddate.com/astronomy/@6089189 זמני זריחת/שקיעת שמש/ירח עדכניים עבור הר נורמנדי]
* [https://www.timeanddate.com/weather/@6089189 מזג אוויר נוכחי מעודכן בהר נורמנדי]
** [https://www.timeanddate.com/weather/@6089189/ext תחזית מזג אוויר עדכנית ארוכת טווח עבור הר נורמנדי]
** [https://www.timeanddate.com/weather/@6089189/climate סטטיסטיקות מזג אוויר עבור הר נורמנדי]
** [https://www.timeanddate.com/weather/@6089189/historic נתוני מזג אוויר היסטוריים עבור הר נורמנדי]

== הערות שוליים ==

נורמנדי
נורמנדי
Wow (שיר של זארה לארסון)

Wow (בעברית: וואו) הוא סינגל, שהוקלט על ידי הזמרת השוודית זארה לארסון. השיר יצא לאור ב-10 ביולי 2020, על ידי חברות התקליטים אפיק, TEN, כסינגל שני מתוך האלבום Poster Girl. במקור השיר יצא כסינגל שיווקי ב-26 באפריל 2019. לאחר צאתו השיר הופיע בסרט Work It, שייצא בנטפליקס בשנת 2020.

== רקע והוצאה ==
השיר שימש לראשונה בפרסומת של בנק סיטי בארצות הברית.<ref></ref> לאחר מכן השיר הופיע בשזאם,<ref></ref> וב-10 באפריל 2019, הופיע השיר באתר הרשמי של הלייבל TEN Music Group בו הוכרז על כי ייצא השיר ב-26 באפריל 2019.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.<ref></ref>

== וידאו קליפ ==
הווידאו קליפ המלא שצולם לשיר הועלה לערוץ היוטיוב של לארסון ב-22 באוקטובר 2020, ביום צאתו של השיר כסינגל.<ref name=":1"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
! rowspan="2" |עולם
|17 באפריל 2019
| rowspan="2" |הזרמת מוזיקה • הורדה דיגיטלית
| rowspan="2" |אפיק • TEN
|<ref></ref>
|-
|26 באוגוסט 2020
|<ref></ref>
|-
|}

==רמיקס==

ב-25 בספטמבר 2020, הוציאה לארסון את הרמיקס הרשמי של השיר, בו משתתפת הזמרת-יוצרת האמריקאית סברינה קרפנטר.<ref></ref>

=== וידאו קליפ ===
הווידאו קליפ המלא שצולם לשיר הועלה לערוץ היוטיוב של לארסון ב-7 באוקטובר 2020, ביום צאתו של השיר כסינגל.<ref name=":2"></ref>

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|25 בספטמבר 2020
|הזרמת מוזיקה • הורדה דיגיטלית
|אפיק • TEN
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2020
קטגוריה:שירי זארה לארסון
קטגוריה:שירים באנגלית
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי מרשמלו
קטגוריה:שירי פלטינה בברזיל